cyanic-selkie/wikianc huggingface dataset:
สมชาย นักบาลี
สมชาย นักบาลี (เกิด 22 สิงหาคม พ.ศ. 2520) นักมวยชาวไทย มีสถิติการชก 13 ครั้ง ชนะ 9 (น็อค 3) เสมอ 1 แพ้ 3
ทับทิมแดง ศิษย์หลวงพ่อพูล
ทับทิมแดง ศิษย์หลวงพ่อพูล มีชื่อจริงว่า สุวิทย์ เหงียนประโคน (ชื่อเล่น:วิทย์) นักมวยสากลอาชีพชาวไทย เกิดเมื่อวันที่ 2 พฤษภาคม พ.ศ. 2526 ที่จังหวัดบุรีรัมย์
ประวัติ
ทับทิมแดงเริ่มชกมวยสากลในสังกัดของ นิวัฒน์ เหล่าสุวรรณวัฒน์ เริ่มชกมวยสากลครั้งแรกเมื่อ 21 มีนาคม พ.ศ. 2546 ชนะน็อค ธุวชิต บุญโคม ยก 3 จากนั้น ชกชนะต่อเนื่องมาตลอดจนกระทั่ง คมฤทธิ์ สามเคแบตเตอรี เสียแชมป์ PABA ให้แอนโธนี่ มาเทียส อย่างพลิกความคาดหมายจนตัดสินใจแขวนนวมไป ทับทิมแดงได้รับการสนับสนุนให้ชิงแชมป์แทน ใน พ.ศ. 2548 แต่ทับทิมแดงก็เป็นฝ่ายแพ้ไปอีก ทับทิมแดงมีโอกาสได้ชิงแชมป์ PABA ในรุ่นแบนตัมเวทอีกครั้งในปีเดียวกันและคว้าแชมป์มาครองได้
ทับทิมแดง มีโอกาสได้ขึ้นชิงแชมป์โลกที่ว่างในรุ่นแบนตั้มเวต (118 ปอนด์) ของสมาคมมวยโลก (WBA) กับ เจมี แม็คดอนเนลล์ นักมวยชาวอังกฤษรองแชมป์โลกอันดับ 4 และอดีตแชมป์โลกในรุ่นเดียวกันนี้ของสหพันธ์มวยนานาชาติ (IBF) ที่สนามเวมบลีย์ กรุงลอนดอน ประเทศอังกฤษ ในวันที่ 31 พฤษภาคม พ.ศ. 2557 ในฐานะที่เป็นรองแชมป์โลกอันดับ 3 เนื่องจาก โกกิ คาเมดะ เจ้าของตำแหน่งเดิมชาวญี่ปุ่นได้สละตำแหน่งไปเพื่อลดรุ่นไปชกในรุ่นที่เล็กกว่า แต่ทว่าเป็นฝ่ายแพ้ทีเคโอไปในยกที่ 10 จากการที่ชิงแชมป์โลกไม่สำเร็จนั่นเอง ทำให้ทับทิมแดงต้องแขวนนวมเลิกชกมวยไปทันที ปัจจุบันทับทิมแดงเป็นครูสอนมวยไทยที่ค่ายมวย ส.ไชยพิณ ที่จังหวัดระยอง
สาธารณรัฐแอลเบเนียในโอลิมปิกฤดูหนาว 2014
ประเทศแอลเบเนียในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซซี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ ยังเป็นครั้งแรกที่ได้ส่งนักกีฬาสตรีเข้าแข่งขันสกีลงเขา
สกีลงเขา
เอนจอห์น โทลา เข้าแข่งขันสกีลงเขา ประเภทไจแอนท์สลาลม - ชาย และสลาลม - ชาย โดยในการแข่งขันทั้ง 2 ประเภท ไม่สามารถเข้าถึงเส้นชัยได้
และในวันที่ 18 กุมภาพันธ์ ซูลาร์ เมนฮิลิ ทำการเข้าแข่งขันสกีลงเขา ประเภทไจแอนท์สลาลม - หญิง และสลาลม - หญิง โดยในการแข่งขันประเภทไจแอนท์สลาลม ได้อันดับที่ 60 แต่ในประเภทสลาลม ไม่สามารถเข้าถึงเส้นชัยได้
จอห์น ฮอลแลนด์ โรส
จอห์น ฮอลแลนด์ โรส (John Holland Rose) เป็นนักประวัติศาสตร์ชาวอังกฤษ เกิดเมื่อ 28 มิถุนายน 1885 และเสียชีวิตเมื่อ 3 มีนาคม 1942 เขาเคยได้รับตำแหน่ง Vere Harmsworth Professor of Imperial and Naval History ที่มหาวิทยาลัยแคมบริดจ์ระหว่างปี 1919 ถึง 1934 ซึ่งออกมาจากการเกษียณอายุ เขาเขียนหนังสือประวัติศาสตร์เรื่อง The Development of the European Nations รวมถึงยังเขียนเรื่องชีวประวัติของ วิลเลียม พิตต์ ผู้เยาว์ และ นโปเลียน โบนาปาร์ต และงานเขียนเกี่ยวกับประวัติศาสตร์อีกมากมาย
ฮาร์เวสต์มูน: เฟรนด์ออฟมิเนอร์รัลทาวน์
ฮาร์เวสต์มูน: เฟรนด์ออฟมิเนอร์รัลทาวน์ (Harvest Moon: Friends of Mineral Town; ) เป็นวิดีโอเกมที่พัฒนาและจัดจำหน่ายโดยมาร์วีลัส อินเตอร์แอ็กทีฟ สำหรับเล่นบนเครื่องเกมบอยอัดวานซ์ ซึ่งจัดจำหน่ายครั้งแรกในญี่ปุ่น เมื่อวันที่ 18 เมษายน พ.ศ. 2546 ต่อมาได้มีการจัดจำหน่ายในอเมริกาเหนือโดยแนตซูม เมื่อวันที่ 17 พฤศจิกายน พ.ศ. 2546 และได้จัดจำหน่ายในยุโรปโดยนินเท็นโด เมื่อวันที่ 26 มีนาคม พ.ศ. 2547 ภายหลังได้จัดจำหน่ายเพื่อเล่นบนเวอร์ชวลคอนโซลสำหรับเครื่องวียู เมื่อวันที่ 11 มิถุนายน พ.ศ. 2558
ฮาร์เวสต์มูน: เฟรนด์ออฟมิเนอร์รัลทาวน์ เป็นตัวเกมแรกในชุดเกมฮาร์เวสต์มูน สำหรับเครื่องเกมบอยอัดวานซ์ และเป็นภาคทำใหม่จากฮาร์เวสต์มูน: แบ็คทูเนเจอร์ ส่วนสตอรี่ออฟซีซันส์: เฟรนด์ออฟมิเนอร์รัลทาวน์ เป็นภาคทำใหม่จากตัวเกมนี้ ซึ่งจัดจำหน่ายโดยเอ็กซ์ซีดเกมส์
เนื้อเรื่อง
ตัวละครของผู้เล่นเป็นตัวละครหลักของเกมซึ่งไม่มีชื่อเริ่มต้น ในฉากบทนำตัวละครหลักเป็นหนุ่มน้อยที่อาศัยอยู่ในตัวเมือง ซึ่งพ่อแม่ของเขาได้พามาแวะเที่ยวแถวชนบท ในระหว่างการเดินทางนั้น ตัวละครได้เดินหลงทางจนมาอยู่ในฟาร์มของชายชราคนหนึ่งในเมืองมิเนอร์รัลทาวน์ ชายชราผู้นั้นจึงช่วยติดต่อกับพ่อแม่ของเขา และแนะนำให้ตัวละครและครอบครัวมาพักอาศัยเป็นเวลาสองสามวัน ด้วยการที่ชายชรานั้นไม่มีครอบครัวอยู่แล้ว พ่อแม่ของตัวละครจึงเห็นด้วยและตัดสินใจอาศัยอยู่ในฟาร์มเป็นระยะเวลาหนึ่ง
ในช่วงเวลานั้น ตัวละครได้เล่นกับสาวน้อยคนหนึ่ง และทั้งสองก็ได้กลายเป็นเพื่อนกันในเวลาต่อมา หลังจากที่ตัวละครได้เดินทางออกจากเมืองมิเนอร์รัลทาวน์ เขาก็ได้เขียนจดหมายถึงชายชราคนนั้นอยู่เรื่อยมา วันหนึ่งเมื่อตัวละครได้เติบโตขึ้น เขาก็สังเกตว่าชายชราคนนั้นไม่ได้เขียนจดหมายมาเป็นระยะหนึ่ง ตัวละครจึงได้เดินทางไปยังเมืองมิเนอร์รัลทาวน์ เมื่อไปถึงก็พบว่าฟาร์มของชายชรานั้นอยู่ในสภาพถูกทิ้งร้าง และก็ได้ทราบว่าชายชรานั้นได้เสียชีวิตไปช่วงครึ่งปีก่อนแล้ว ท่านนายกเทศมนตรีเมืองมิเนอร์รัลทาวน์จึงได้พูดคุย และบอกกับตัวละครว่าเจ้าของฟาร์มได้ตั้งใจทิ้งฟาร์มของเขาไว้ให้กับตัวละคร เขาจึงตัดสินใจที่จะปรับปรุงสภาพของฟาร์มให้ดีขึ้น ซึ่งเป็นจุดเริ่มต้นของเกม
โดยผู้เล่นจะมีบทบาทเป็นเจ้าของฟาร์ม ซึ่งมีเป้าหมายจากการสร้างรายได้ในการจำหน่ายผลผลิต และเลี้ยงปศุสัตว์ในฟาร์ม
ระบบเกม
ตัวละครเริ่มด้วยเครื่องมือห้าชนิด และจะต้องหารายได้ โดยการเก็บกวาดบริเวณในฟาร์ม ปลูกพืชผล ขุดเหมืองแร่ หรือหาอาหารจากป่า เงินที่มีสามารถนำไปใช้ในการซื้อสินค้าสำหรับขยายฟาร์ม เช่น ปศุสัตว์ เมล็ดพันธุ์ เครื่องมือ เป็นต้น รวมถึงอรรถประโยชน์อื่น ๆ เช่น เพิ่มประสิทธิภาพของเครื่องมือ อุปกรณ์ในการปรุงอาหาร ของขวัญสำหรับจีบสาว เป็นต้น
สังคมชีวิตในฮาร์เวสต์มูน: เฟรนด์ออฟมิเนอร์รัลทาวน์ ถือเป็นองค์ประกอบหลักของเกม โดยตัวละครสามารถเลือกที่จะเป็นเพื่อนกับชาวบ้านในเมือง และแต่งงานกับหนึ่งในสาวโสดทั้งหกได้ ซึ่งการตีสนิทกับชาวบ้านนั้น ก็เป็นเทคนิคหนึ่งที่ทำให้ตัวละครนั้นได้เข้าถึงสูตรอาหารพิเศษ และเรียนรู้เพิ่มเติมเกี่ยวกับชีวประวัติของคนที่ตีสนิทด้วย อีกทั้งการแต่งงานจะทำให้ตัวละครนั้นสามารถมีบุตรชายได้
ตัวเกมนั้นสามารถเชื่อมต่อกับฮาร์เวสต์มูน: อะวันเดอร์ฟูลไลฟ์ ซึ่งเป็นตัวเกมสำหรับเล่นบนเครื่องนินเท็นโดเกมคิวบ์ โดยการเชื่อมต่อระหว่างทั้งสองเกมนั้น ทำให้ผู้เล่นสามารถปลดล็อกคุณลักษณะเพิ่มเติม เช่น แผ่นเสียง สูตรอาหาร บทสนทนา เป็นต้น ซึ่งคุณลักษณะเหล่านี้จะไม่ปรากฏในเนื้อเรื่องหลัก
อาถรรพณ์นิทรานคร
อาถรรพณ์นิทรานคร เป็นตอนที่สี่ของเพชรพระอุมาจำนวน 4 เล่ม ได้แก่อาถรรพณ์นิทรานคร เล่ม 1 - 4
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
ตัวละครมีสัตว์เลี้ยงเริ่มต้นเป็นลูกสุนัขตัวหนึ่ง โดยจะเติบโตเต็มในช่วงฤดูใบไม้ร่วงของปีแรก ซึ่งจะสามารถช่วยขับไล่สุนัขจรจัดที่บุกรุกเข้ามาในฟาร์มในช่วงกลางคืนได้ ตัวละครสามารถเพิ่มระดับการดูแลได้ โดยอุ้มเล่น ผิวปากเรียก และเล่นด้วยกัน
อาถรรพณ์นิทรานคร
อาถรรพณ์นิทรานคร เล่ม 1
ภายหลังจากที่ฝนหยุดตกและพบเจอปลอกกระสุนปืนลูกซองของพรานพื้นเมือง รวมทั้งก้นซิการ์ฮาวานาของเชษฐาลอยตามน้ำมา รพินทร์นำดารินและพรานบุญคำออกติดตามค้นหาต่อจนกระทั่งเย็นจึงพบซากปราสาทพันธุมวดีกลางป่าดงดิบ รพินทร์นำดารินเข้าไปภายในปราสาทที่สร้างด้วยศิลาแลงคล้ายปราสาทขอมในสมัยโบราณ โดยมีพรานบุญคำถือไม้เสี้ยมปลายแหลมที่ทาด้วยเลือดประจำเดือนไว้ตรงปลายตามไปติด ๆ เมื่อมาถึงใจกลางห้องโถงใหญ่ กึ่งกลางห้องมีครอบแก้วผลึกตั้งวางเด่นบนแท่นพื้นหินอ่อนสีดำ ภายในมีร่างของหญิงสาวนางหนึ่ง รูปพรรณสัณฐานรวมทั้งการแต่งกายเหมือนนางกษัตริย์ในสมัยโบราณ นอนเหยียดยาวลักษณะเหมือนคนนอนหลับบรรจุอยู่ รพินทร์ตะลึงกับภาพที่เห็นตรงหน้า ซึ่งร่างที่นอนสงบนิ่งกลางห้องโถง ตรงกับคำบอกเล่าเรื่องปราสาทนางพญาพันธุมวดีของแงซายทุกประการ
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
เมื่อได้พบกับบาร์ลีย์ (Barley) เป็นครั้งแรก บาร์ลีย์จะพาลูกม้าตัวหนึ่งมายังฟาร์มของตัวละคร และเสนอให้ตัวละครรับเลี้ยงดูไว้ หากตัวละครตอบตกลง บาร์ลีย์จะนำลูกม้าไปไว้ในคอกม้าของตัวละคร หากตัวละครสามารถดูแลได้เพียงพอต่อความต้องการแล้วนั้น ลูกม้าจะเติบโตเต็มที่ภายหลัง 120 วัน แต่หากไม่สามารถทำได้ บาร์ลีย์จะกลับมายังฟาร์มในปีต่อมา พร้อมเอาตัวลูกม้ากลับไปด้วย และจะกลับมายังฟาร์มอีกครั้งในปีภายหลัง พร้อมนำม้าที่เติบโตเต็มที่แล้วมาให้เลี้ยงดูต่อ แต่ระดับความยากในการเลี้ยงดูม้าในครั้งนี้จะมากขึ้นจากเดิม ในการดูแลม้านั้น ตัวละครจะต้องใช้เวลาในพูดคุยและการขัดตัวม้า และเมื่อเติบโตเต็มที่แล้ว ตัวม้าจะมีอานม้าบนสันหลัง ซึ่งสามารถนำไปใช้ขี่เล่นในฟาร์ม และเข้าแข่งในช่วงเทศกาลการแข่งม้าได้ ซึ่งจะจัดขึ้นในทุกช่วงฤดูใบไม้ผลิและฤดูใบไม้ร่วง
อาถรรพณ์นิทรานคร
อาถรรพณ์นิทรานคร เล่ม 1
พรานบุญคำที่ติดตามรพินทร์และดารินมายังครอบแก้วกระตุกแขนรพินทร์ด้วยความกลัว พร้อมกับชี้ให้ดูท่อนไม้ที่ปักแน่นอยู่ระหว่างกลางทรวงอกของพันธุมวดี มีหยดเลือดจากบาดแผลไหลอาบลงมาเป็นทาง แห้งเกรอะกรังภายในครอบแก้ว ดารินสอบถามถึงท่อนไม้ภายในครอบแก้ว รพินทร์ยืนยันว่าเป็นไม้แหลมอันเดียวกันกับใช้แทงค้างคาวยักษ์เมื่อคืน ก่อนสำรวจรอบ ๆ แท่นพื้นหินอ่อนสีดำ พบโพรงที่ภายในใต้แท่นและคัมภีร์หนังมนุษย์ลักษณะเหมือนกับสมุดใบลาน มีกริชสีดำปักตรึงอยู่ ในขณะที่ทั้งหมดต่างตะลึงกับสิ่งที่พบเห็น ซากศพตายซากจำนวนมากก็ปรากฏขึ้นตามช่องทางต่าง ๆ ภายในห้องโถง
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
ปศุสัตว์ที่ตัวละครสามารถเลี้ยงได้ มีทั้งหมดสามชนิด คือ วัว ไก่ และแกะ โดยวัวจะให้ผลผลิตเป็นนม ไก่จะให้ผลผลิตเป็นไข่ และแกะจะให้ผลผลิตเป็นขน ซึ่งผลผลิตเหล่านี้สามารถส่งออกสำหรับจำหน่ายได้ ส่วนราคาจัดจำหน่ายนั้นจะขึ้นอยู่กับการเลี้ยงดู และหากปศุสัตว์ชนะการประกวดด้วย จะทำให้ได้ผลผลิตที่มีคุณภาพพิเศษด้วย
อาถรรพณ์นิทรานคร
อาถรรพณ์นิทรานคร เล่ม 1
เกิดการปะทะกันขึ้นอย่างชุลมุนวุ่นวาย รพินทร์และดารินช่วยกันยิงซากศพที่ดาหน้าเข้ามาอย่างประทุษร้าย แต่กระสุนกลับเจาะผ่านร่างกายที่แข็งเป็นหิน ไม่สร้างความเจ็บปวดและหยุดยั้งพวกมันได้แม้แต่น้อย พรานบุญคำใช้ไม้เสี้ยมปลายแหลมที่ทาด้วยเลือดประจำเดือน กวัดแกว่งต่อสู้กับซากศพตายซาก ที่เมื่อแกว่งไม้เสี้ยมไปทางใดก็พากันแตกฮือไปคนละทิศละทาง รพินทร์ ดารินและพรานบุญคำ พยายามต่อสู้กับซากศพตายซากที่พยายามเข้ามาทำร้ายและปิดล้อมทางออกจากห้องโถงใหญ่ ในขณะที่กำลังเสียท่าและเสียขวัญในการต่อสู้ เชษฐา พรานพื้นเมืองของรพินทร์ ได้เข้ามาภายในปราสาทธพันธุมวดีและช่วยเหลือทั้งสามคนเอาไว้ได้อย่างทันท่วงที
วัดครุฑธาราม
วัดครุฑธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
ไก่จะอาศัยอยู่ในเล้าไก่ ซึ่งสามารถต่อเติมสำหรับเพิ่มพื้นที่และปริมาณที่สามารถเลี้ยงได้ ในการฟักไข่นั้น ตัวละครจะต้องวางไข่บนที่ฟักไข่ โดยไข่จะฟักตัวภายหลังสามวัน และจะโตเต็มที่ภายหลังเจ็ดวัน ตัวละครสามารถเพิ่มระดับการเอ็นดูไก่ได้ จากการอุ้มเล่นและให้อาหารไก่อย่างต่อเนื่องทุกวัน ตัวละครยังสามารถประหยัดอาหารไก่ได้ โดยซึ่งเป็นจุดเริ่มต้นของเกมนำไก่ผู้เล่นมีบทบาทเป็นเจ้าของฟาร์ม โดยมีเป้าหมายจากการสร้างรายได้ในการจำหน่ายผลผลิตและเลี้ยงปศุสัตว์ในฟาร์มผู้เล่นมีบทบาทเป็นเจ้าของฟาร์ม โดยมีเป้าหมายจากการสร้างรายได้ในการจำหน่ายผลผลิตและเลี้ยงปศุสัตว์ในฟาร์มผู้เล่นมีบทบาทเป็นเจ้าของฟาร์ม โดยมีเป้าหมายจากการสร้างรายได้ในการจำหน่ายผลผลิตและเลี้ยงปศุสัตว์ในฟาร์มไว้นอกเล้าไก่ในวันที่แดดจัด แต่อาจเสี่ยงโดนสุนัขจรจัดทำร้ายไก่ในช่วงเวลากลางคืนได้ หากไม่ได้ทำรั้วรอบไก่ไว้
อาถรรพณ์นิทรานคร
อาถรรพณ์นิทรานคร เล่ม 1
รพินทร์ตะโกนบอกให้ดารินดึงกริชสีดำออกจากคัมภีร์หนังมนุษย์ พร้อมกับช่วยเชษฐาและพรานพื้นเมืองยิงปะทะเปิดทางให้แก่ดาริน ที่พุ่งตรงไปยังแท่นหินอ่อนสีดำภายใต้ครอบแก้วของนางพญาพันธุมวดี พร้อมกับกระชากกริชออกอย่างแรง ทันทีที่กริชสีดำหลุดออกจากคัมภีร์หนังมนุษย์ ซากศพตายซากทั้งหมดที่เคลื่อนไหวราวกับมีชีวิตและถูกควบคุมบงการจากผู้มีเวทมนตร์คาถา ต่างสิ้นฤทธิ์หยุดนิ่งอยู่กับที่ กลายสภาพเป็นซากศพที่แห้งตายซากลักษณะเหมือนกันท่อนไม้อาบด้วยน้ำยาตามเดิม รพินทร์ ดาริน เชษฐาและพรานบุญคำ ต่างช่วยกันพิจารณาซากศพจำนวนมากภายในห้องโถงใหญ่ พร้อมกับกริชสีดำลงอัขระยันต์โบราณ และคัมภีร์หนังมนุษย์ที่เคยถูกกริชปักตรึงแน่นอยู่ ในขณะที่ทั้งหมดพิจารณาถึงเหตุการณ์แปลกประหลาดที่เกิดขึ้น ร่างสวยสง่างามราวกับมีชีวิตของพันธุมวดี ที่นอนสงบนิ่งอยู่ภายในครอบแก้ว กลับสลายกลายเป็นฝุ่นผงธุลีแทน
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
วัวและแกะจะอาศัยอยู่ในโรงนา ซึ่งสามารถต่อเติมสำหรับเพิ่มพื้นที่และปริมาณที่สามารถเลี้ยงได้ วัวและแกะสามารถตั้งครรภ์ได้จากยามหัศจรรย์ (Miracle Potion) ซึ่งจะเทียบเท่ากับการผสมเทียม วัวและแกะตัวอ่อนจะกำเนิดภายหลัง 20 วัน โดยวัวนั้นจะมีสองช่วงอายุ คือ ช่วงวัยกลาง และช่วงวัยโตเต็มที่ ซึ่งตัวอ่อนจะเข้าสู่วัยกลางภายหลัง 14 วัน และตัววัยกลางจะเข้าสู่วัยโตเต็มที่ภายหลัง 7 วัน ส่วนแกะนั้นจะมีเพียงแค่ช่วงอายุเดียว ซึ่งตัวอ่อนจะเข้าสู่วัยโตเต็มวัยภายหลัง 14 วัน ตัวละครสามารถเพิ่มระกดับการเอ็นดูวัวและแกะได้ จากการขัดตัว พูดคุยด้วย และให้ฟางเป็นอาหารอย่างต่อเนื่องทุกวัน ตัวละครยังสามารถประหยัดฟางได้ หากนำวัวและแกะไว้นอกโรงนาในวันที่แดดจัด และหญ้าที่ปลูกในฟาร์มนั้นโตเต็มที่แล้ว
วัดครุฑธาราม
ภายในวัดมีอุโบสถแบบสถาปัตยกรรมสมัยอยุธยาตอนปลาย มีลักษณะเป็นอาคารขนาดย่อมฐานอาคารแอ่นโค้ง กรอบหน้าจั่วประดับช่อฟ้าใบระกาหางหงส์ ด้านหน้าต่อมุขยื่นและมีหลังคาจั่นหับคลุม
อาถรรพณ์นิทรานคร
อาถรรพณ์นิทรานคร เล่ม 1
ระหว่างนั้นก็ได้ยินเสียงปืนไรเฟิลดังขึ้นหนึ่งนัด เสียงปืนดังไม่ไกลจากภายในปราสาทพันธุมวดีมากนัก ดารินจึงยิงปืนสั้นประจำตัวตอบกลับไปพร้อมกับออกติดตามค้นหา ก่อนพบต้นเสียงของปืนไรเฟิลที่โผล่ปากกระบอกปืนออกมาจากภายใต้สุสานโดยฝีมือการยิงของไชยยันต์ ที่ติดอยู่ภายในสุสานกับมาเรีย รพินทร์ ดาริน เชษฐา ต่างพากันหาทางช่วยเหลือไชยยันต์และมาเรียออกจากใต้สุสานด้วยการระเบิดบริเวณปากสุสาน หลังจากนำตัวไชยยันต์และมาเรียออกมาจากใต้สุสานได้อย่างปลอดภัยโดยไม่ได้รับอันตรายจากแรงระเบิด รพินทร์ก็ระเบิดปราสาทพันธุมวดี พร้อมกับฝังร่างของนางพญาพันธุมวะดีและซากปราสาท พร้อมกับซากศพตายซากภายในสุสาน ให้เหลือเพียงแต่ซากปรักหักพัง
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
ในวันที่มีภัยธรรมชาติเกิดขึ้น เช่น ฝนตกหนัก พายุฝุ่น หรือพายุหิมะ เป็นต้นนั้น ตัวละครจะต้องไม่ทิ้งปศุสัตว์ไว้นอกอาคาร ปศุสัตว์ทุกตัวจะต้องได้รับอาหารอย่างต่อเนื่องทุกวันเช่นกัน และหากขาดอาหารเป็นระยะเวลาต่อเนื่อง อาจทำให้ปศุสัตว์มีไข้ และตายได้หากไม่ได้รับการดูแลด้วยยาสำหรับสัตว์ (Animal Medicine)
อาถรรพณ์นิทรานคร
อาถรรพณ์นิทรานคร เล่ม 1
ภายหลังจากกลับมายังปางพักแรมของเชษฐาพร้อมกับกริชสีดำและคัมภีร์หนังมนุษย์ ในตอนกลางคืนเชษฐานำกริชและคัมภีร์หนังมนุษย์มาพิจารณา รพินทร์แนะนำให้ทำลายแต่ดารินห้ามไว้เนื่องจากศึกษาคัมภีร์ให้ละเอียด ก่อนถอดพระเครื่องที่ได้รับไว้เพื่อป้องกันตัวจากจอมผีดิบมันตรัยคืนให้แก่รพินทร์ หลังจากคืนพระเครื่องให้รพินทร์ คืนนั้นดารินกลับต้องมนต์สะกดของมันตรัยทีส่งกระแสจิตเข้ามาภายในปางพัก ดารินถูกมันตรัยสะกดให้ออกจากปางพักโดยไม่มีอาวุธใด ๆ ติดตัวไปยังถ้ำแห่งหนึ่ง เพื่อใช้ตัวดารินเป็นข้อต่อรองแลกเปลี่ยนระหว่างกริชและคัมภีร์หนังมนุษย์หรือคัมภีร์มหามายาวินที่รพินทร์ได้นำออกมาจากปราสาทพันธุมวดี
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
ตัวละครจะเริ่มด้วยเครื่องมือพื้นฐานสำหรับการทำฟาร์ม ซึ่งประกอบด้วย ขวาน ค้อน บัวรดน้ำ เคียว และจอบ รวมถึงเบ็ดตกปลาที่จะได้รับจากแซ็ค (Zack) ในภายหลัง ตัวละครสามารถเพิ่มประสิทธิภาพของเครื่องมือได้ จากการเพิ่มระดับประสบการณ์การใช้เครื่องมือนั้น และการจับคู่กับชนิดแร่ที่เหมาะสมกับระดับประสบการณ์ที่ร้านตีเหล็ก ที่ซึ่งมีจำหน่ายเครื่องมือสำหรับการดูแลวัวและแกะ เช่น กระดิ่งวัว กรรไกรตัดขน และเครื่องรีดนม เป็นต้น ตัวละครสามารถขุดแร่หลากชนิดได้จากเหมืองในป่า ที่ซึ่งอาจมีเครื่องมือต้องสาปด้วย และหากนำเก็บมาใช้แล้วจะไม่สามารถทิ้งหรือเอาออกจากกระเป๋าตัวละครได้ จนกว่าจะได้รับพรจากการสารภาพผิดในโบสถ์ หรือทำตามข้อกฎเกณฑ์ที่กำหนดไว้ สิ่งของชนิดอื่นที่ใช้พื้นที่เก็บเครื่องมือ ได้แก่ เมล็ดพันธุ์ และหินย้ายมวลสาร (Teleport Stone) เป็นต้น
อาถรรพณ์นิทรานคร
อาถรรพณ์นิทรานคร เล่ม 1
รพินทร์ เชษฐา ไชยยันต์ พยายามต่อรองกับมันตรัยในการแลกเปลี่ยนตัวดารินกับคัมภีร์มหามายาวิน โดยรพินทร์จะเป็นผู้นำคัมภีร์ไปวางไว้ที่บริเวณซากปรักหักพังของปราสาทพันธุมวดีในวันรุ่งขึ้นก่อนตะวันตกดิน เพื่อเป็นการแลกเปลี่ยนตามข้อตกลงของมันตรัย ที่ได้คัมภีร์คืนไปไปแล้วจะปล่อยตัวดารินกลับคืนมา วันรุ่งขึ้นในขณะที่รพินทร์ เชษฐาและไชยยันต์ รอคอยการมาของมันตรัยเพื่อแลกเปลี่ยนคัมภีร์กับตัวดาริน วิญญาณของขุนพลวรมันต์ในร่างแงซาย ก็ช่วยเหลือและนำตัวดารินกลับคืนสู่ปางพักในตอนบ่าย ทำให้แผนการที่วางไว้กลับตาลปัตร ไชยยันต์เปลี่ยนแผนการโจมตีมันตรัย ด้วยการนำเอาระเบิดไนโตรกลีเซอรีนไปผูกที่คอของเสือโคร่งดำที่เป็นหิน ซึ่งเป็นอีกร่างของมันตรัยภายในถ้ำ ถ้าวิญญาณของมันตรัยย้ายมายังร่างของเสือโคร่งดำและมีการขยับตัว ระเบิดที่ผูกคอไว้จะระเบิดทันที
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
หลังจากที่ทำการต่อเติมบ้านแล้วนั้น ตัวละครจะสามารถเพิ่มห้องครัว และสั่งซื้อภาชนะในครัวจากรายการสั่งซื้อสินค้าผ่านโทรทัศน์ได้ สูตรการทำอาหารแต่ละอย่างนั้น สามารถปลดล็อกได้จากการทดลองทำอาหารเอง หรือจากการได้เรียนรู้จากชาวบ้านที่ตีสนิทด้วย รวมทั้งยังสามารถเรียนรู้จากรายการทำอาหารในโทรทัศน์ในทุกวันอังคาร และจากแอนนา (Anna) หากตีสนิทด้วยแล้ว ที่บ้านของนางในทุกวันเสาร์
อาถรรพณ์นิทรานคร
อาถรรพณ์นิทรานคร เล่ม 1
ตกดึกของคืนนั้น มันตรัยหวนกลับมาเอาคัมภีร์มหามายาวินตามที่ได้ตกลงกับรพินทร์ จึงเกิดการต่อสู้กันขึ้นระหว่างฝ่ายรพินทร์ เชษฐา ไชยยันต์ พรานบุญคำและคะหยิ่น กับฝ่ายมันตรัย รพินทร์และคะหยิ่นติดตามมันตรัยที่หลบหนีขึ้นไปยังผาหินสูงรูปเจดีย์ ปลุกปล้ำไล่ต่อสู้กันชุลมุนวุ่นวาย ในขณะที่รพินทร์กำลังจะเสียท่านั้น มันตรัยก็ถูกกระสุนปืนอาคมของเชษฐาที่อยู่ด้านล่างยิงสวนขึ้นมา ทำให้ร่างคนของมันตรัยถูกทำลายจากอาถรรพณ์ของเลือดประจำเดือน วิญญาณของมันตรัยต้องหลบหนีไปสิงยังร่างเสือโคร่งดำแทน เมื่อวิญญาณมันตรัยเข้าสิงเสือโคร่งดำที่เป็นหินและขยับตัวก็เกิดระเบิดทันที
ฮาร์เวสต์มูน: เฟรนด์ออฟมิเนอร์รัลทาวน์
ระบบเกม
ตัวละครสามารถส่งออกสินค้า โดยการนำผลผลิตไปไว้ในกล่องส่งออกสินค้า (Shipping Box) ในฟาร์ม หลังจากนั้นแซ็คจะเป็นผู้รับผิดชอบในการแลกเปลี่ยนเงินกับสินค้าในกล่องในแต่ละวัน (ยกเว้นวันที่มีเทศกาล)
อาถรรพณ์นิทรานคร
อาถรรพณ์นิทรานคร เล่ม 2
รพินทร์ทำลายร่างของมันตรัย กริชสีดำและคัมภีร์มหามายาวินด้วยการเผาไฟ แต่ไม่สามารถทำลายได้ พรานบุญคำจึงนำผ้าเปื้อนเลือดประจำเดือนของมาเรียโยนเข้าไปในกองไฟ จึงสามารถทำลายกริชและคำภีร์ได้สำเร็จ คืนนั้นดารินฝันเห็นขุนพลวรมันต์และประวัติอาณาจักรนิทรานครก่อนล่มสลายด้วยฝีมือของมันตรัย วิญญาณทุกดวงในอาณาจักรนิทรานครถูกจองจำกักขังด้วยกริชที่ปักตรึงกับคัมภีร์มหามายาวิน เมื่อกริชและคัมภีร์ถูกทำลายวิญาณทุกดวงจึงเป็นอิสระและขอคืนร่างแงซายให้ที่โคนต้นไม้แห่งหนึ่ง ใกล้รุ่งสาง ดารินเล่าความฝันตามที่ได้รับทราบจากวิญญาณของขุนพลวรมันต์ให้รพินทร์และเชษฐาได้รับรู้ และเร่งเร้าให้ออกติดตามค้นหาตัวแงซายให้พบ แต่รพินทร์และคนอื่น ๆ ในคณะเดินทางไม่เห็นด้วยกับการออกติดตามค้นหาแงซายทันทีตามที่ดารินต้องการ เนื่องจากอันตรายเกินไปที่จะออกตามหาในตอนที่ยังมืดๆเช่นนั้น
ล้มบังลังก์ล้างราชา
ล้มบังลังก์ล้างราชา หรือ บิลด์ ดิไวด์ เป็นโปรเจกต์สื่อผสม สร้างโดยอะนิเพล็กซ์, ยูโฮโด, ไลเดนฟิล์ม, โฮมูระ คาวาโมโตะ และฮิการุ มูโนะ ประกอบด้วยเกมการ์ดสะสมซึ่งเปิดตัวในเดือนตุลาคม พ.ศ. 2564 และซีรีส์อนิเมะโทรทัศน์สร้างโดยสตูดิโอไลเดนฟิล์ม ซึ่งเริ่มออกอากาศในเดือนเดียวกัน
ฮาร์เวสต์มูน: เฟรนด์ออฟมิเนอร์รัลทาวน์
การรับรอง
ไอจีเอ็นให้คะแนนตัวเกมที่ 8.9 หรือ "เยี่ยม" โดยกล่าวว่าตัวเกมนั้น "ดึงดูดใจกว่าที่คิด" และการนำเสนอด้านกราฟิกของการโคจรจากกลางวันไปยังกลางคืนนั้นทำได้ดีมาก ส่วนเกมแรงกิงส์ให้คะแนนรวมที่ 82% จากผู้วิจารณ์ 31 ราย และเมทาคริติกให้คะแนนที่ 81/100 จากผู้วิจารณ์ 25 ราย
อาถรรพณ์นิทรานคร
อาถรรพณ์นิทรานคร เล่ม 2
เมื่อเช้าเต็มที่ รพินทร์และคณะนายจ้างพร้อมด้วยพรานพื้นเมืองและคะหยิ่น ออกติดตามค้นหาแงซายตามความฝันของดาริน พบนั่งหลับพิงโคนต้นไม้ใหญ่อยู่ภายในป่า รพินทร์พบแงซายอยู่ในสภาพสลบ ชีพจรเต้นอ่อนเนื่องจากถูกแมงมุมหกขากัดที่แข้งข้างขวาเหนือข้อเท้า โดยนั่งขวางทางเข้าออกรูของแมงมุมหกขา ดารินโกรธจัดและโวยวายใส่รพินทร์ที่ไม่ยอมออกติดตามค้นหาตัวแงซาย จนกระทั่งถูกแมงมุมหกขากัดเกือบเสียชีวิต รพินทร์นึกถึงส่างปาซึ่งเป็นหมอถอนพิษที่มีวิชาสืบทอดกันมาแต่บรรพบุรุษ และเคยช่วยชีวิตของไชยยันต์ที่ถูกตะขาบดงกัดจนหายเป็นปกติ จึงนำตัวแงซายที่มีสภาพหายใจรวยรินกลับปางพักเพื่อให้ส่างปาช่วยชีวิตด้วยแท่งยาดูดพิษและพิษจากแมงมุมหกขาที่กัดแงซาย
ฮาร์เวสต์มูน: เฟรนด์ออฟมิเนอร์รัลทาวน์
การรับรอง
ทั้งนี้ไอจีเอ็นให้คะแนนตัวเกมฮาร์เวสต์มูน: มอร์เฟรนด์ออฟมิเนอร์รัลทาวน์ที่ 8.5 โดยระบุว่าตัวเกมมีเนื้อเรื่องและองค์ประกอบคล้ายกับฮาร์เวสต์มูน: เฟรนด์ออฟมิเนอร์รัลทาวน์ พร้อมให้ความคิดเห็นว่า “แต่ก็ยังคงเยี่ยมและเป็นประสบการณ์ที่น่าแนะนำอย่างยิ่ง” เกมแรงกิงส์ให้คะแนนรวมที่ 79.36% จากผู้วิจารณ์ 14 ราย และเมทาคริติกให้คะแนนที่ 82/100 จากผู้วิจารณ์ 8 ราย
อาถรรพณ์นิทรานคร
อาถรรพณ์นิทรานคร เล่ม 2
ส่างปาช่วยชีวิตแงซายจากความตายได้สำเร็จ รพินทร์และคณะนายจ้างจึงหยุดพักการเดินทางชั่วคราว เพื่อให้แงซายได้พักฟื้นจนหายเป็นปกติ ตกตอนเย็นคะหยิ่นและส่างปารับหน้าที่ออกหาอาหารและไปขโมยเนื้อสมันได้จากเสือ แต่นำกลับมาไม่ได้เนื่องจากเนื้อมีขนาดใหญ่ พรานบุญคำจึงตามไปช่วยขนเนื้อกลับมายังปางพัก ระหว่างเดินทางเกิดยิงปะทะกับไดโนโทเรี่ยม ซึ่งเป็นช้างโบราณที่มีงางอกจากปากบนลงล่าง แทนที่จะงอกเสยขึ้นบนเช่นเดียวกับช้างปกติทั่วไป คะหยิ่นและพรานบุญคำหนีรอดมาได้แต่ทิ้งส่างปาไว้ในฝูงไดโนโทเรี่ยม เชษฐา รพินทร์และมาเรียออกติดตามเพื่อช่วยเหลือส่างปาทันทีที่ทราบข่าว ก่อนยิงถล่มโขลงช้างโบราณจนซากกองเกลื่อนกลาดไปทั่วบริเวณ และช่วยเหลือส่างปาที่หนีเอาตัวรอดจากโขลงช้างไดโนโทเรี่ยมเข้าไปในดงไผ่ได้สำเร็จ
ฮาร์เวสต์มูน: เฟรนด์ออฟมิเนอร์รัลทาวน์
ฮาร์เวสต์มูน: มอร์เฟรนด์ออฟมิเนอร์รัลทาวน์
ฮาร์เวสต์มูน: มอร์เฟรนด์ออฟมิเนอร์รัลทาวน์ (Harvest Moon: More Friends of Mineral Town; ) เป็นภาคผู้หญิงของฮาร์เวสต์มูน: เฟรนด์ออฟมิเนอร์รัลทาวน์ ซึ่งจัดจำหน่ายในญี่ปุ่น เมื่อวันที่ 12 ธันวาคม พ.ศ. 2546 และในอเมริกาเหนือ เมื่อวันที่ 26 กรกฎาคม พ.ศ. 2548
อาถรรพณ์นิทรานคร
อาถรรพณ์นิทรานคร เล่ม 2
เชษฐาอธิบายเหตุการณ์ที่เกิดขึ้น รวมทั้งลักษณะของช้างโบราณให้ดารินและไชยยันต์ได้รับรู้ มาเรียและดารินวิเคราะห์ถึงลักษณะของช้างแปลกประหลาดตามคำบอกเล่าของส่างปาและคะหยิ่น พบว่าเป็นสัตว์ในยุคดึกดำบรรพ์ที่น่าจะสูญพันธุ์ไปจากโลกนี้แล้ว ทำให้เป็นที่อัศจรรย์ใจกันยิ่ง หลังจากนั้นเชษฐาสอบถามถึงวันเวลาในการเดินทาง ไชยยันต์ยืนยันด้วยวันที่ในไดอารี่คือวันอาทิตย์ที่ 11 ตุลาคม (ขึ้น11 ค่ำ เดือน 11) และวันขึ้น 5 ค่ำ เดือน 12 ซึ่งเป็นวันท่ลายแทงกำหนดปริศนาไว้ว่าจะเกิดปรากฏการณ์ "ปิ่นพระศิวะจะฉายแสงเรืองรอง และถันพระอุมาจะปรากฏ" คือวันอังคารที่ 3 พฤศจิกายน พร้อมกับการยืนยันตำแหน่งในการเดินทางของคณะนายจ้างที่ผ่านเขตเหนือสุดของรัฐว้าจากรพินทร์
ฮาร์เวสต์มูน: เฟรนด์ออฟมิเนอร์รัลทาวน์
ฮาร์เวสต์มูน: มอร์เฟรนด์ออฟมิเนอร์รัลทาวน์
ในฉากบทนำของเกมนี้ ตัวละครหลักจะเป็นหญิงสาวคนหนึ่งที่อาศัยอยู่ในตัวเมือง ในขณะที่กำลังอ่านหนังสือพิมพ์อยู่นั้น ตัวละครก็เห็นหัวข้อโฆษณาหนึ่งเกี่ยวกับฟาร์มที่สวยงามแห่งหนึ่ง และด้วยความตื่นเต้นกับโอกาสที่จะได้ใช้ชีวิตในชนบท ตัวละครจึงตัดสินใจที่จะซื้อมาครอบครองไว้ และเมื่อได้มาแวะดูฟาร์มดังกล่าว ก็พบว่าตัวละครนั้นถูกหลอก เพราะว่าฟาร์มที่ตั้งใจจะซื้อนั้น กลับอยู่ในสภาพถูกทิ้งร้าง และจะต้องได้รับการปรับปรุงใหม่ทั้งหมด ด้วยการที่ตัวละครได้ลาออกจากงานและขายห้องชุดไปแล้ว จึงตัดสินใจจะบูรณะให้ฟาร์มกลับมาในสภาพสมบูรณ์แบบมากที่สุดเท่าที่จะทำได้อีกครั้ง ซึ่งเป็นจุดเริ่มต้นของเกม
อาถรรพณ์นิทรานคร
อาถรรพณ์นิทรานคร เล่ม 2
รพินทร์รับหน้าที่ยามเฝ้าดูแลปางพักในช่วงค่ำ และนำลายแทงขุมทรัพย์เพชรพระอุมาของมังมหานรธาออกมาพิจารณา ตกดึกแงซายที่หายจากการบาดเจ็บออกมาพูดคุยด้วยพร้อมกับใช้ดุ้นฟืนที่ติดไฟกลายเป็นถ่าน วาดภาพพระศิวะและปิ่น ทำให้รพินทร์โกรธจัดเนื่องจากคิดว่าดารินเล่าเรื่องแผนที่ลายแทงให้แงซายได้รับรู้ รุ่งขึ้นจึงอารมณ์เสียใส่ดารินก่อนจะปรับความเข้าใจกันภายหลัง เชษฐา ดาริน ไชยยันต์ชวนรพินทร์และแงซายไปตรวจสอบยังซากช้างไดโนเทเรี่ยมที่ถูกยิงเสียชีวิตในการปะทะกับคะหยิ่นและส่างปา แต่พบปัญหาใหญ่ที่เกิดขึ้นเนื่องจากซากของไดโนเทเรี่ยมถูกสัตว์ที่มีขนาดใหญ่โตกว่ามากินซาก และทิ้งรอยเท้าขนาดมโหฬารเอาไว้ทั่วบริเวณ รพินทร์สังหรณ์ใจถึงภัยอันตรายที่จะตามภายหลัง จึงให้แงซายเตรียมธนูติดระเบิดทีเอ็นทีไว้ให้พร้อม
ฮาร์เวสต์มูน: เฟรนด์ออฟมิเนอร์รัลทาวน์
ฮาร์เวสต์มูน: มอร์เฟรนด์ออฟมิเนอร์รัลทาวน์
ตัวเกมนั้นเหมือนกับภาคต้นฉบับแทบทุกอย่าง ยกเว้นเพียงเนื้อเรื่องที่เปลี่ยนจากตัวละครชายหนุ่ม โดยปรับเปลี่ยนระบบเกมให้สามารถแต่งงานกับหนึ่งในหนุ่มชายทั้งแปดแทน และการปรับปรุงเพิ่มเติมในบางส่วน
อาถรรพณ์นิทรานคร
อาถรรพณ์นิทรานคร เล่ม 3
รุ่งเช้ารพินทร์ คณะนายจ้างและพรานพื้นเมือง ต่างพากันตกใจเสียงร้องคำรามกึกก้องราวกับฟ้าผ่าที่ลอยมากับสายลม มาเรียพิจารณาเหตุการณ์ทั้งหมดแล้วบอกว่า ทั้งคณธอาจต้องเผชิญกับไดโนเสาร์ แต่จะเป็นพันธุ์ใดไม่แน่ใจ
อุณหภูมิลดลงเหลือ 6 องศาและหมอกลงหนาจัดจนมองไม่เห็นเส้นทาง พอหมอกเริ่มจางรพินทร์ก็นำคณะนายจ้างออกเดินทางต่อโดยมุ่งหน้าเขาเกือกหน้าเป็นจุดแรกของการเดินทางซึ่งอยู่ทางตะวันออกของนิทรานคร ระหว่างทางพบรอยก้อนหินขนาดเท่ารถยนต์พลิกกลิ้ง และซากไดโนเสาร์ขนาดใหญ่ถูกกินทิ้งไว้เป็นกองมหึมา ต่อมพบแรดอาสินอยด์สายตาสั้นและอารมณ์ร้อน ที่ต้องจบชีวิตด้วยปืน .600 ไนโตรเอกซ์เพรส ของไชยยันต์ และรพินทร์ยิงกวางดาว ด้วยปืน .30-06 ไว้สำหรับเป็นสเบียงในการเดินทาง ก่อนนำคณะนายจ้างมุ่งหน้าสู่ป่าหินในบริเวณเขาเกือกม้า ภายในป่าหินรพินทร์พบใบกระบองเพชรถูกรอยมีดเฉือน ซึ่งเป็นร่องรอยของพรานชดที่ทำทิ้งไว้
ระหว่างค้นหาร่องรอยของพรานชดในบริเวณนั้น แงซายได้ช่วยชีวิตของส่างปาจากเสือเขี้ยวดาบที่แอบซุ่มโจมตีหวังได้ส่างปาเป็นเหยื่อด้วยปืน .375 จำนวน 2 นัด และพบร่องรอยกระสุนปืนของพรานชดในกะโหลกของเสือเขี้ยวดาบอีกหัวหนึ่งใกล้ๆกัน มาเรียพบปลอกกระสุน .450 ไนโตรเอกซ์เพรสตกหล่นอยู่ พรานเส่ยและพรานเกิดพบปลอกกระสุนในบริเวณใกล้เคียงเช่นเดียวกัน เป็นปลอกกระสุนปืนลูกซองเบอร์ 12 สองปลอก ซึ่งเป็นแบบกรังด์ปรีซ์ ทำด้วยกระดาษ เป็นรุ่นเก่าของอีลีย์ รพินทร์นำคณะนายจ้างออกจากป่าหินมุ่งหน้าทะเลสาบมรณะ ระหว่างทางเกิดพลัดหลงเข้าไปในดงเถาวัลย์กินคน ที่เต็มไปด้วยเถาวัลย์ขนาดใหญ่และเคลื่อนไหวได้ราวกับสัตว์มีชีวิต
ในระหว่างที่รพินทร์พยายามดิ้นรนเอาตัวรอดและช่วยเหลือทุกคน เกิดมีการลองเชิงซึ่งกันและกันระหว่างรพินทร์และแงซายในการกำจัดเถาวัลย์กินคนด้วยไฟ เป็นเหตุให้เมื่อหลุดรอดมาได้อย่างปลอดภัย แงซายก็โดนดารินตบหน้าเป็นการลงโทษ ฐานที่ลองเชิงกับรพินทร์โดยไม่ดูสถานการณ์ หลังจากผ่านดงเถาวัลย์กินคนมาได้ รพินทร์นำคณะนายจ้างออกเดินทางต่อก่อนหาที่หยุดพักแรมในช่วงเย็น ช่วงเวลาหัวค่ำเกิดเหตุการณ์ไม่คาดฝันขึ้นเมื่อส่างปาทำปืนของจันลั่นขึ้น เป็นเหตุให้ทั้งหมดเกิดการประทะกันอย่างซึ่งหน้ากับไทรันโนซอรัส เร็กซ์ ไดโนเสาร์กินเนื้อที่ดุร้ายที่สุดในยุคดึกดำบรรพ์ ซึ่งเป็นตัวเดียวกันที่ไปกินซากของช้างโบราณไดโนโทเรี่ยมที่ถูกมาเรีย เชษฐาและรพินทร์ยิงตาย และกินซากไดโนเสาร์ที่พบระหว่างทาง
อาถรรพณ์นิทรานคร เล่ม 4
รุ่งเช้ารพินทร์พยายามหาทางออกจากถ้ำด้วยการปีนขึ้นไปจนพบรังนกโกลเด้น อีเกิล เกิดการต่อสู้ระหว่างรพินทร์และนกโกลเด้น อีเกิล แต่ได้แงซายตามมาช่วยเหลือพร้อมกับตอกทอยขึ้นไปรับตัวรพินทร์และมาเรียลงสู่พื้นดิน รุ่งขึ้นก่อนออกเดินทาง สภาพแวดล้อมก็เปลี่ยนไปจากเดิม มีน้ำพุเกิดใหม่หลายจุดและแผ่นดินแยก ซึ่งต้องใช้สะพานเชือกแบบคอมมานโดเดี่ยวชักรอกข้ามกันไป รพินทร์นำคณะนายจ้างผ่านโอเอซิสและหยุกพักแรม ซึ่งเป็นจุดเดียวกับที่พรานชดเคยมาพักค้างแรมพร้อมกับหนามอิน
ตกดึกไทรันโนซอรัส เร็กซ์ แอบหวนย้อนกลับมาอีกครั้ง แต่ไม่กล้าเข้ามาใกล้เนื่องจากกลัวกองไฟที่ก่อไว้รอบปางพัก รพินทร์กับแงซายจะออกไปยิงไทรันโนซอรัส เร็กซ์ด้วธนูติดระเบิด แต่รพินทร์เกิดไข้จับสั่นขึ้นเสียก่อน จึงเสียโอกาสไป เช้ามืดของวันรุ่งขึ้น แงซายยิงกวางด้วยธนูสำหรับเป็นเสบียงในการเดินทาง รพินทร์ซึ่งหายไข้ดีแล้วและคณะนายจ้างต่างเตรียมตัวและเสบียงให้พร้อมก่อนออกเดินทาง คะหยิ่นแอบหลบไปปลดทุกข์บริเวณใกล้กับปางพัก และได้พบเจอร่องรอยของพรานชดที่บริเวณซากเก่าแก่ของต้นปาล์ม เป็นร่องรอยของมีดที่สลักข้อความว่า "เกาะแห่งชีวิต-อนุชา วราฤทธิ์-หนานอิน 30/9/25..." สร้างความตื่นเต้นและดีใจให้แก่คณะนายจ้างเป็นอย่างยิ่ง ที่พบว่าบุคคลที่ออกติดตามค้นหายังมีชีวิตอยู่ ภายหลังจากตรวจสอบ พบร่องรอยการเดินทางและการพักแรมของพรานชดและหนานอิน รพินทร์นำคณะนายจ้างออกเดินทางต่อโดยมุ่งหน้าสู่ช่องเขาขาด
ระหว่างทางมาเรียสังเกตเห็นนกแร้งตัวหนึ่งบินวนอยู่บนท้องฟ้าอย่างผิดสังเกต จนกระทั่งเกือบโพล้เพล้ รพินทร์จึงนำคณะนายจ้างเดินทางถึงบริเวณป่าหินใกล้ ๆ ช่องเขาขาด และสามารถมองเห็นช่องเขาขาดได้ในระยะทางไม่เกิน 3 กิโลเมตรอยู่เบื้องหน้า มาเรียมองเห็นนกแร้งบินวนบนท้องฟ้าในลักษณะเฝ้าติดตามการเดินทางของตนเองและทุกคนในคณะเดินทางตลอดเวลา นกแร้งเฝ้าติดตามคณะเดินทางอยู่สามวัน ก่อนจะผละหายไป และมาบินวนเวียนนำหน้าอยู่บริเวณช่องเขาขาด รพินทร์นำคณะนายจ้างมาหยุดพักที่บริเวณป่าหิน ก่อนสงสัยในพฤติกรรมการบินที่แปลกประหลาดของนกแร้ง จึงใช้กล้องส่องทางไกลส่องมองดูยังบริเวณช่องเขาหัวขาด ภาพจากกล้องส่องทางไกลที่มองเห็นคือไทรันโนซอรัส เร็กซ์ นอนเอาลำตัวขวางทางอยู่ที่ช่องเขาขาดซึ่งอยู่ห่างออกไปราว 2.5 - 3 กิโลเมตร
โจหิม
โจหิม เป็นตัวละครในวรรรกรรมจีนอิงประวัติศาสตร์เรื่องสามก๊ก ที่มีตัวตนจริงในยุคสามก๊ก เป็นบุตรชายคนที่สี่ของวุยอ๋อง (โจโฉ) กับนางเปี้ยนสี มีพี่ชายอีกสามคนคือ โจผี โจเจียง โจสิด โดยโจหิมเป็นบุตรคนเล็ก
ไม่มีการกล่าวถึงประวัติของโจหิมมากนักแต่ทราบเพียงว่าเสียชีวิตก่อนที่โจผีจะครองราชสมบัติ โดยไม่ได้ผูกคอตายตามที่กล่าวในวรรณกรรมแต่สาเหตุที่แท้จริงคือป่วยตาย โจหิมมีบุตรชายหนึ่งคนคือ โจเป้ง ซึ่งสืบทอดบรรดาศักดิ์ต่อจากเขา
ศูนย์สื่อมวลชนโอลิมปิกลอนดอน
ศูนย์สื่อมวลชนโอลิมปิกลอนดอน (London Olympics Media Center) เป็นสิ่งก่อสร้าง (Complex) ขนาดใหญ่ ตั้งอยู่ทางตะวันออกของกรุงลอนดอน ซึ่งจัดทำขึ้นเป็นพิเศษสำหรับโอลิมปิกฤดูร้อน 2012 อาคารหลังนี้เป็นศูนย์กลางของสื่อมวลชน ซึ่งเปิดทำการตลอด 24 ชั่วโมง และรองรับเจ้าหน้าที่ของผู้รับสิทธิกระจายเสียงแพร่ภาพการแข่งขัน ช่างภาพและนักข่าว จำนวนมากกว่า 20,000 คน เพื่ออำนวยความสะดวกในการถ่ายทอดวิทยุและโทรทัศน์ สู่ประชาชนทั่วโลกทั้ง 4,000 ล้านคน
อาคารที่มีความยาวถึง 275 เมตรหลังนี้ ตั้งอยู่บริเวณหัวมุมทางตะวันตกเฉียงเหนือของอุทยานโอลิมปิกลอนดอน ใช้ทุนสำหรับการก่อสร้าง 355 ล้านปอนด์ การก่อสร้างเริ่มขึ้นเมื่อเดือนเมษายน พ.ศ. 2552 โครงการแล้วเสร็จสมบูรณ์ในเดือนกรกฎาคม พ.ศ. 2554 (ค.ศ. 2011) โดยมีพิธีเปิดศูนย์อย่างเป็นทางการ เมื่อวันที่ 27 มิถุนายน พ.ศ. 2555 (ค.ศ. 2012) นับเป็นสถานที่แรกซึ่งเปิดดำเนินงาน สำหรับกีฬาโอลิมปิกคราวนี้ และให้บริการอย่างต่อเนื่องเป็นเวลา 52 วันระหว่างการแข่งขัน
โครงข่ายประสาทเทียมแบบสังวัตนาการ
โครงข่ายประสาทเทียมแบบคอนโวลูชันอาจประกอบไปด้วยหนึ่งชั้นหรือหลายชั้น และประกอบรวมกับชั้นเชื่อมต่อสมบูรณ์ (fully connected layer) (ซึ่งเทียบเท่ากับโครงสร้างภายในโครงข่ายประสาทเทียมแบบดั้งเดิม) และยังมักเติมชั้นบ่อรวม (pooling layer) โครงสร้างในลักษณะนี้ช่วยให้โครงข่ายประสาทเทียมสามารถใช้ประโยชน์จากโครงสร้างสองมิติของข้อมูลป้อนเข้าได้ โครงข่ายประสาทเทียมแบบคอนโวลูชัน สามารถให้ผลลัพธ์ที่ดีเยี่ยมในการวิเคราะห์การรู้จำคำพูด เหนือกว่าโครงสร้างการเรียนรู้เชิงลึกอื่น ๆ แบบจำลองนี้ยังสามารถฝึกได้โดยใช้ อัลกอริทึมการแพร่ย้อนกลับ
เมื่อเทียบกับโครงข่ายประสาทเทียมเชิงลึกแบบป้อนไปข้างหน้าแบบอื่น ๆ แล้ว โครงข่ายประสาทเทียมแบบคอนโวลูชันนั้นมีพารามิเตอร์ที่ต้องพิจารณาน้อยกว่า ทำให้เป็นโครงสร้างการเรียนรู้เชิงลึกที่ถูกใช้แพร่หลาย
โครงข่ายประสาทเทียมแบบคอนโวลูชันนั้นได้รับแรงบันดาลใจจากวิธีการจัดระเบียบการเชื่อมต่อของระบบประสาทในเปลือกสมองที่ใช้ในการมองเห็นของสัตว์ เซลล์ประสาทหนึ่งเซลล์จะตอบสนองต่อสิ่งเร้าในพื้นที่จำกัดเท่านั้น และพื้นที่รับความรู้สึกของเซลล์ประสาทต่างๆ จะซ้อนทับกันจนครอบคลุมลานสายตาทั้งหมด
ปัญหาความแบนของเอกภพ
ปัญหาความแบนของเอกภพ (Flatness Problem) เป็นปัญหาเชิงลึกของการศึกษาจักรวาลวิทยาเชิงกายภาพตามแบบจำลองทฤษฎีบิกแบง เกิดขึ้นเนื่องจากการสังเกตการณ์พบว่า สถานะเริ่มต้นบางประการของเอกภพมิได้เข้ากันอย่างสนิทดีกับค่า "พิเศษ" บางประการ การผิดเพี้ยนไปเพียงเล็กน้อยนั้นอาจส่งผลกระทบอันกว้างขวางต่อลักษณะของเอกภพที่เป็นอยู่ในปัจจุบันได้
ผู้ระบุถึงปัญหานี้ขึ้นเป็นครั้งแรกคือ โรเบิร์ต ดิค เมื่อปี ค.ศ. 1969 ข้อสรุปซึ่งเป็นที่ยอมรับกันมากที่สุดในหมู่นักจักรวาลวิทยาคือทฤษฎีการพองตัว อันเป็นแนวคิดว่าเอกภพได้ขยายตัวอย่างรวดเร็วในช่วงเวลาสั้นๆ เพียงเสี้ยววินาทีแรกหลังการเกิดบิกแบง ปัญหาความแบนของเอกภพนี้เป็นหนึ่งในสามปัญหาสำคัญที่เป็นรากฐานของการพัฒนาทฤษฎีการพองตัว เช่นกันกับปัญหาแม่เหล็กขั้วเดียวและปัญหาขอบฟ้า
ภาษาเอ้อซู
ภาษาเอ้อซู เป็นภาษากลุ่มเควียวกิกของตระกูลจีน-ทิเบต มีผู้พูด 9,000 คนในจีน มีสามสำเนียงคือสำเนียงตะวันออก กลางและตะวันตก คนรุ่นใหม่มักพูดภาษาจีนและภาษายิได้ด้วย มีอักษรภาพเป็นของตนเองซึ่งได้รับอิทธิพลจากอักษรจีน ประดิษฐ์เมื่อ พ.ศ. 1600 เรียงประโยคแบบประธาน-กรรม-กริยา มีวรรณยุกต์สามเสียง
รัฐบริวาร
รัฐบริวาร (Client state หรือ Satellite state) เป็นคำศัพท์ทางการเมือง หมายถึง ประเทศที่มีเอกราชอย่างเป็นทางการ แต่อยู่ภายใต้อิทธิพลอย่างมาก หรือถูกควบคุมโดยอีกประเทศหนึ่ง โดยเป็นคำที่ประดิษฐ์ขึ้นมาเพื่อโดยเปรียบเทียบกับดาวบริวาร ซึ่งโคจรรอบดาวดวงอื่น และคำว่า รัฐบริวาร มักจะใช้หมายความถึง รัฐในยุโรปกลางและยุโรปตะวันออกที่อยู่ภายใต้อิทธิพลของสหภาพโซเวียต ระหว่างสงครามเย็น
รัฐบริวารอาจหมายถึงประเทศที่ถูกครอบงำทางการเมืองและทางเศรษฐกิจโดยอีกประเทศหนึ่ง ในเวลาสงคราม รัฐบริวารบางครั้งทำหน้าที่เป็นรัฐกันชนระหว่างประเทศฝ่ายศัตรูกับประเทศที่มีอิทธิพลอยู่เหนือรัฐบริวารนั้น คำว่า "รัฐบริวาร" เป็นหนึ่งในคำที่ใช้อธิบายถึงสภาพที่รัฐหนึ่งตกอยู่ใต้อำนาจของอีกรัฐหนึ่งซึ่งคล้ายกับ รัฐหุ่นเชิด โดยทั่วไปแล้ว คำว่า "รัฐบริวาร" แสดงให้เห็นถึงความสวามิภักดิ์ทางความคิดให้กับอำนาจความเป็นประมุขอย่างลึกซึ้ง
สัจจะ ๑๐ ประการ
สัจจะ ๑๐ ประการเป็นอัลบั้มชุดที่ 12 ของวงคาราบาว วางจำหน่ายในเดือนธันวาคม พ.ศ. 2535 จัดจำหน่ายโดย Musica และโปรโมตโดย ดี-เดย์ เอ็นเทอร์เทนเมนท์ (ปัจจุบันคือ วอร์นเนอร์ มิวสิก ไทยแลนด์) โดยมีเพลงในอัลบั้มนี้ทั้งหมด 10 เพลง และมีเพลงฮิตคือ สัจจะ ๑๐ ประการ, ชนะภัย , ช้าก่อน และ "สามช่าจงเจริญ"
ประวัติ
อัลบั้มนี้ทำขึ้นหลังจากผ่านพ้นเหตุการณ์พฤษภาทมิฬและได้นายกรัฐมนตรีที่มาจากการเลือกตั้ง คือ ชวน หลีกภัย วงคาราบาวจึงได้ทำเพลงที่เกี่ยวข้องกับประชาธิปไตย เช่น เพลงมีเนื้อหาเสียดสีนายกรัฐมนตรีท่านนี้ในเพลง ชวนป๋วย ซึ่งในที่สุดก็ถูก คณะกรรมการบริหารวิทยุกระจายเสียงและวิทยุโทรทัศน์ (กบว.) สั่งห้ามออกอากาศ ถือเป็นเพลงสุดท้ายของคาราบาวที่ถูก กบว. สั่งห้ามออกอากาศ ก่อนที่ กบว. จะยกเลิกการตรวจพิจารณาเนื้อหารายการ โดยให้ผู้บริหารสถานีโทรทัศน์ตรวจพิจารณากันเอง และแปรรูปเป็นคณะกรรมการกิจการวิทยุกระจายเสียงและวิทยุโทรทัศน์แห่งชาติ (กกช.) หรือเพลงที่มีเนื้อหาส่งเสริมการปกครองระบอบประชาธิปไตยและกล่าวถึงเหตุการณ์ดังกล่าวเช่น ชนะภัย, ตามดูผู้แทน, สัจจะ ๑๐ ประการ โดยนำเสนอในรูปแบบเพลงร็อกเป็นส่วนมากและมีสีสันของดนตรีพื้นบ้านอยู่บ้าง เช่น การนำดนตรี 3 ช่ามาทำให้ร่วมสมัยในเพลง ธนาคารโลก และ สามช่าจงเจริญ อัลบั้มนี้จึงได้รับความนิยมและติดหูคนฟังอย่างสูง ภายหลังอัลบั้มนี้ถูกนำมาจัดจำหน่ายอีกครั้งโดยวอร์เนอร์ มิวสิก ไทยแลนด์
อาสนวิหารบอร์โด
อาสนวิหารบอร์โด (Cathédrale de Bordeaux) เรียกชื่อเต็มว่า อาสนวิหารนักบุญอันดรูว์แห่งบอร์โด (Cathédrale Saint-André de Bordeaux) เป็นอาสนวิหารโรมันคาทอลิกและที่ตั้งของอัครมุขนายกประจำอัครมุขมณฑลบอร์โด ตั้งอยู่ที่เมืองบอร์โด จังหวัดฌีรงด์ แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญอันดรูว์ และได้รับการเสกขึ้นเป็นอาสนวิหารเมื่อปีิ ค.ศ. 1096 โดยสมเด็จพระสันตะปาปาเออร์บันที่ 2
อาสนวิหารเป็นอาคารแบบสถาปัตยกรรมกอทิกแบบอ็องฌ์แว็งราวคริสต์ศตวรรษที่ 12 ถึงคริสต์ศตวรรษที่ 16 มีจุดเด่นที่หอระฆังคู่ความสูง 85 เมตร ภายในยังเป็นสถานที่บรรจุเรลิกของนักบุญเลอง เดอ การ็องต็อง อดีตมุขนายกแห่งบายอนในช่วงคริสต์ศตวรรษที่ 9 และยังมีระเบียงคดซึ่งสร้างราว ค.ศ. 1240 อาสนวิหารแห่งนี้ใช้เป็นที่จัดพิธีเสกสมรสของอาลีเยนอร์แห่งอากีแตนกับเจ้าชายหลุยส์ (พระเจ้าหลุยส์ที่ 7) ในปี ค.ศ. 1137
ออร์นิทิสเกีย
ออร์นิทิสเกีย (Ornithischia, ) เป็นการจัดอันดับของสัตว์เลื้อยคลานที่สูญพันธุ์ไปแล้วในยุคก่อนประวัติศาสตร์ คือ ไดโนเสาร์กินพืชที่มีโครงสร้างของโครงกระดูกคล้ายนก อันเป็นหนึ่งในการจัดอันดับของไดโนเสาร์อย่างใหญ่ โดยถูกจัดมาตั้งแต่ ค.ศ. 1888
ไดโนเสาร์ที่อยู่ในอันดับนี้ เช่น สเตโกซอรัส, ไทรเซราทอปส์, ไมอาซอรา เป็นต้น
อำเภอชอฮ์ดอดโฆดอ
ชอฮ์ดอดโฆดอ เป็นอำเภอในเทศมณฑลแกลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 23,641 คนใน 5,111 ครัวเรือน อำเภอนี้ไม่มีเมือง แต่แบ่งออกเป็น 3 ตำบลคือ: ตำบลชอฮ์ดอดโฆดอ, ตำบลมอร์ซ และตำบลแรเมชก์
ยาแก้ท้องอืด
ยาระงับการเกิดก๊าซในทางเดินอาหาร (Antiflatulent) เป็นยาที่ใช้บรรเทาหรือป้องกันก๊าซส่วนเกินในลำไส้เล็กแฟลตูเลนซ์ (flatulence)
กลไกการออกฤทธิ์
แล้วก๊าซฟองใหญ่ก็จะลอยตัวไปตามทางเดินอาหารและออกทางปากโดยการเรอ (burping) เพื่อช่วยให้อาหารย่อยก่อนที่อาหารจะถูกแบคทีเรียในลำไส้ใหญ่หมักและเกิดก๊าซ
เกาะอิบิซา
อิบิซา (Ibiza) หรือ ไอบิซา (Eivissa) เป็นเกาะในทะเลเมดิเตอร์เรเนียนของประเทศสเปนอยู่นอกชายฝั่ง 79 กิโลเมตรจากเมืองบาเลนเซีย มีพื้นที่ 572 ตารางกิโลเมตร เป็นเกาะที่ใหญ่เป็นอันดับ 3 ของหมู่เกาะแบลีแอริก เขตการปกครองตนเองของสเปน เมืองที่ใหญ่ที่สุดคือเมืองอิบิซา, ซันตาเอาลาริอาดัสริว และซันอันตอนีดาปูร์มัญ จุดสูงสุดของเกาะมีชื่อว่า ซาตาลายาซา (Sa Talaiassa) หรือซาตาลายา (Sa Talaia) ที่มีความสูง 475 ม./1,558 ฟุต จากระดับน้ำทะเล
เมืองเป็นที่รู้จักเรื่อง การจัดงานสังสรรค์ในคลับในช่วงฤดูร้อน มีนักท่องเที่ยวมากมาย เป็นจุดหมายปลายทางของนักท่องเที่ยวคลับวัยรุ่น มีคลับที่มีชื่อเสียงอย่างกาเฟเดลมาร์ ที่มีจุดเด่นเรื่องแนวเพลงชิลเอาต์ และยังมีอีบีซาร็อกส์ที่เป็นการแสดงสด
มิสเตอร์อีโคอินเตอร์เนชันแนลไทยแลนด์
มิสเตอร์อีโคอินเตอร์เนชันแนลไทยแลนด์ (Mister Eco International Thailand) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2561 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อีโคอินเตอร์เนชันแนล
ตัวแทนในการประกวดระดับนานาชาติ
สัญลักษณ์สี : ชนะเลิศ
มิสเตอร์อีโคไทยแลนด์ 2018
มิสเตอร์อีโคไทยแลนด์ 2018 การประกวดรอบตัดสินจัดขึ้นเมื่อวันที่ 22 เมษายน พ.ศ. 2561 ณ เทอร์มินอล 21 โคราช, นครราชสีมา โดยผู้ชนะการประกวดในครั้งนี้ คือ สกุล ลิมปภานนท์ (แชมป์) ซึ่งจะได้เป็นตัวแทนประเทศไทยเข้าร่วมประกวดมิสเตอร์อีโคอินเตอร์เนชันแนล 2018 จึงเป็นการประกวดเพื่อค้นหาตัวแทนไปประกวด มิสเตอร์อีโคอินเตอร์เนชันแนล 2018 ที่ประเทศอียิปต์
ผู้เข้าประกวด
ชนะเลิศ
รองชนะเลิศ ที่ผ่านรอบคัดเลือกเข้าสู่รอบ 5 คนสุดท้ายของการประกวดมิสเตอร์อีโคไทยแลนด์ 2018 มีรายชื่อดังต่อไปนี้:
รายพระนามสุลต่านบรูไน
สุลต่านแห่งเนการาบรูไนดารุสซาลาม เป็นประมุขแห่งรัฐของประเทศบรูไน และยังเป็นผู้นำรัฐบาลในฐานะนายกรัฐมนตรีแห่งบรูไน โดยทรงเป็นสุลต่านพระองค์แรกพระองค์เดียวตั้งแต่ได้รับเอกราชจากสหราชอาณาจักรในปึค.ศ. 1984 แต่ราชวงศ์บรูไนนั้นมีอายุยาวนานมาตั้งแต่ศตวรรษที่ 14 โดยพระอิสรริยยศอย่างเป็นทางการคือ สุลต่านยังดีเปอร์ตวนแห่งบรูไนดารุสซาลาม
รายพระนามสุลต่าน
ต่อไปนี้คือรายพระนามของสุลต่านแห่งบรูไนตั้งแต่ 1363
ชัฟ
"ชัฟ" (Chav; ) หรือ "ชาร์เฟอร์" (charver) และ "สกัลลี" (scally) เป็นคำเชิงเหยียดในสหราชอาณาจักรเพื่อใช้เรียกเยาวชนชั้นล่างต่อต้านสังคมที่แต่งตัวด้วยชุดกีฬา "ชัฟเฟท" (Chavette) เป็นคำเรียกชัฟที่เป็นผู้หญิง ส่วนคำวิเศษณ์ปรากฏในรูป "ชัฟฟี" (chavvy) "ชัฟฟิช" (chavvish) และ "ชัฟทัสทิก" (chavtastic) ส่วนในไอร์แลนด์ใช้คำว่า "สแคงเกอร์" (skanger) ลักษณะวัฒนธรรมย่อยที่เทียบเท่าในวัฒนธรรมอื่น ๆ เช่น เรดเน็ก และ กอปนิค
กีฬาเอ็กซ์ตรีมในกีฬาแห่งชาติ ครั้งที่ 47
กีฬาเอ็กซ์ตรีมในกีฬาแห่งชาติ ครั้งที่ 47 เป็นการแข่งขันกีฬาเอ็กซ์ตรีมที่จัดขึ้นในจังหวัดศรีสะเกษ กำหนดแข่งขันระหว่างวันที่ 16–20 มีนาคม พ.ศ. 2565 โดยได้จัดขึ้นที่อาคารเอนกประสงค์ โรงเรียนศรีสะเกษ ในครั้งนี้จะมีการแข่งขันทั้งหมด 37 รายการ ซึ่งมีการชิงชัยเหรียญรางวัลรวมทั้งสิ้น 111 เหรียญ
คอนเวอร์เจนซ์เลิฟวัน
คอนเวอร์เจนซ์เลิฟวัน (Convergence Love I) เป็นผลงานอัลบั้มเพลงในสังกัดไอมิวสิก ออกวางขายวันที่ 20 ตุลาคม พ.ศ. 2552 มีศิลปินที่มาร้องเพลงคือ อเล็กซานเดอร์ เรนเดลล์‎ คีรติ มหาพฤกษ์พงศ์ ฮาเวิร์ด หวัง และ หม่อมราชวงศ์แม้นนฤมาส ยุคล มีผู้อำนวยการสร้างคือรับเบอร์ดั๊ก ศิลปินทั้ง 4 คนของอัลบั้มนี้ ได้มาจากที่ค่ายได้ทำแบบสำรวจกับคนรุ่นใหม่ถามว่า อยากเห็นใครมาร้องเพลงบ้าง ทั้ง 4 คน ทางบริษัทจึงเรียกเข้ามาทดสอบ
ในอัลบั้มมีเพลง 4 เพลงคือ "แพ้อากาศ" ,"Would U Mind ?", "จะพยายาม" และ "เสียใจมากๆ" ซึ่งมิวสิกวิดีโอเป็นเรื่องราวเดียวกัน แต่ถ่ายทอดในมุมมองของ 4 ศิลปิน
ตำบลชอฮ์ดอดโฆดอ
ชอฮ์ดอดโฆดอ เป็นตำบลในอำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน แบ่งออกเป็น 39 หมู่บ้าน จากสำมะโน พ.ศ. 2549 อำเภอนี้มีประชากร 11,979 คนใน 2,517 ครัวเรือน
อัน ชัง-ริม
อัน ชัง-ริม (安昌林 (An Shōrin); ; เกิด 2 มีนาคม พ.ศ. 2537 ที่โตเกียว) เป็นยูโดชาวเกาหลีใต้
ปัจจุบันอันเป็นแชมป์โลกในรุ่นไลต์เวท เขาเริ่มต้นการเป็นนักกีฬายูโดรุ่นไลต์เวตด้วยการเป็นแชมป์โลกรุ่นเยาวชน ตามมาด้วยการรักษาตำแหน่ง 2 ปี รวมถึงการคว้าชัยชนะที่แกรนด์สแลมอันทรงเกียรติที่ อาบูดาบีและโตเกียว เขามีชื่อเสียงจากรูปแบบการต่อสู้ที่ดุดัน และแข็งแกร่ง และเป็นคนออกแบบที่เก่งกาจของท่า soi nage
เขาได้รับรางวัลเหรียญทองแดงในการแข่งขันชิงแชมป์โลก 2015 ในรุ่นไลต์เวทของเกาหลีใต้ เขาเป็นตัวแทนของเกาหลีในโอลิมปิก 2016 เขายังมือวางอันดับหนึ่งในการแข่งขันกีฬาโอลิมปิก ปัจจุบันเขาอยู่ในอันดับที่สี่ของโลก
แหล่งข้อมูลอื่น
1994
เรื่องสั้น
เรื่องสั้น คือบันเทิงคดีร้อยแก้วรูปแบบหนึ่ง หมายถึงเรื่องแต่งที่มีขนาดสั้น มีจำนวนคำระหว่างหนึ่งพันถึงหนึ่งหมื่นคำ หากเกินกว่านี้อาจกลายเป็นนวนิยาย เนื่องจากเรื่องสั้นมีองค์ประกอบเหมือนกับนวนิยาย ทั้งโครงเรื่อง, ฉาก, ตัวละคร, แก่นเรื่อง ด้วยเหตุนี้ เรื่องสั้นจะถูกบังคับให้มีตัวละครจำนวนไม่มากและไม่สามารถเขียนพรรณาอย่างเยิ่นเยิ้อละเอียดละออ ส่วนเด่นสุดของเรื่องสั้นคือแก่นเรื่อง การดำเนินเรื่องจะมุ่งเข้าสู่ประเด็นหลักอย่างรวดเร็ว ส่วนองค์ประกอบอื่นเป็นส่วนรอง ตัวละครบางตัวอาจไม่ปรากฏภูมิหลังหรือไม่ปรากฏชื่อเสียด้วยซ้ำ
วรรณกรรมที่คลับคล้ายจะเรื่องสั้นเรื่องแรกของไทย คือเรื่อง สนุกนึก โดยพระเจ้าน้องยาเธอ กรมหลวงพิชิตปรีชากร เมื่อพ.ศ. 2427 นักวิชาการบางคนลงความเห็นว่า แท้จริงแล้ว กรมหลวงพิชิตปรีชากรต้องการแต่งนวนิยาย แต่เรื่องดังกล่าวเกิดเป็นประเด็นกับสมเด็จพระสังฆราช จึงต้องยุติการแต่งและกลายเป็นเรื่องสั้นไป เรื่องสั้นฉบับแรกของไทยจึงน่าจะเป็น พระเปียให้ทานธรรม
ร่องตามยาว
ในสมอง ร่องตามยาว หรือ ร่องแนวกลางตามยาว (อังกฤษ: medial longitudinal fissure, longitudinal cerebral fissure, longitudinal fissure หรือ interhemispheric fissure) เป็นร่องลึกที่แบ่งซีรีบรัล เฮมิสเฟียร์ หรือสมองสองข้างออกจากกันในสัตว์ที่มีกระดูกสันหลัง
Falx cerebri เป็นเยื่อดูรา (dura mater) ที่อยู่ภายในร่องนี้
วัดคลองมะนาว
วัดคลองมะนาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไม้รูด อำเภอคลองใหญ่ จังหวัดตราด
วัดคลองมะนาวสร้างขึ้นเป็นสำนักสงฆ์เมื่อ พ.ศ. 2510 เดิมตั้งอยู่ริมถนน 318 ด้านเขาบรรทัด โดยพระพุทธสารวิบูล (หลวงพ่อแอน) วัดปลายคลอง (วัดบุปผาราม) เป็นผู้เริ่มในการสร้างที่พักสงฆ์ มีหลวงพ่อเลี่ยน เป็นหัวหน้าสงฆ์อยู่จำพรรษา ต่อมา พ.ศ. 2519 ประเทศกัมพูชาได้มีการสู้รบกันอย่างรุนแรง ทำให้ต้องย้ายสำนักสงฆ์ไปอยู่ที่ชายทะเล จน พ.ศ. 2523 เมื่อสงครามสงบ จึงได้ย้ายสำนักสงฆ์จากชายทะเลมาตั้งขึ้นใหม่ในที่ดินของนาย ยูง จุจทั่วทึก ตั้งอยู่ตรงข้ามกับสำนักสงฆ์เดิมโดยแลกเปลี่ยนที่ดินเดิมที่ริมถนน 318 โดยพระเทพสุเมธมุนี เจ้าอาวาสวัดโยธานิมิต ได้ให้พระสมบัติ นำพระมาอยู่จำพรรษา เมื่อวันที่ 2 กรกฎาคม พ.ศ. 2523 พระปลัดช้อย ฐานธัมโมเป็นหัวหน้าที่พักสงฆ์ ได้ตั้งเป็นวัดเมื่อวันที่ 25 เมษายน พ.ศ. 2534 ให้นามวัดว่า "วัดคลองมะนาว" มีพระปลัดช้อย ฐานธัมโม เป็นเจ้าอาวาสรูปแรก จนถึงปัจจุบัน
อุโบสถหลังใหม่ของวัดใช้งบประมาณก่อสร้างกว่า 5 ล้านบาท ใช้เวลาก่อสร้างเกือบ 10 ปี ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553
นครแชงกรี-ลา
แชงกรี-ลา (Shangri-La; ) เป็นนครระดับอำเภอในจังหวัดปกครองตนเองชนชาติทิเบต ตี๋ชิ่ง ตั้งอยู่ทางตะวันตกเฉียงเหนือของมณฑลยูนนาน ที่ราบสูงทางภาคตะวันตกเฉียงใต้ของประเทศจีน มีชนชาติส่วนน้อย 25 ชนชาติอาศัยกันอยู่ อาทิ ชนชาติทิเบต ลีซอ น่าซี ไป๋ และอี๋ เป็นต้น
เมแทบอลิซึมของยา
เมแทบอลิซึมของยา (Drug metabolism) คือกระบวนการเผาผลาญยาหรือสารเคมีแปลกปลอมที่ได้รับจากภายนอกร่างกาย โดยทั่วไปกระบวนการนี้จะเป็นการเปลี่ยนแปลงคุณสมบัติของสารจากที่ไม่ชอบน้ำ (lipophilicity) ให้เป็นสารที่คุณสมบัติชอบน้ำ (Hydrophilicity) เพิ่มขึ้น
สำหรับการเมแทบอลิซึมยาในมนุษย์นั้นจัดว่าเป็นกระบวนการที่จำเป็นเนื่องจากในการดำรงชีวิตประจำวันของมนุษย์จำเป็นต้องได้รับ หรือหลีกเลี่ยงไม่ได้ที่จะได้รับสารแปลกปลอมจากภายนอก (xenobiotics) เข้าสู่ร่างกาย ทั้งนี้อาจเพราะความจำเป็นในการดำรงชีวิตตามปกติ (เช่น สารอาหาร ยารักษาโรค) หรือโดยความไม่ตั้งใจ (เช่น การได้รับสารพิษจากสิ่งแวดล้อม) ดังนั้นร่างกายจึงจำต้องมีกระบวนการเร่งการกำจัดสารส่วนเกิน หรือสารที่ไม่มีประโยชน์แล้วออกจากร่างกาย ทั้งนี้เพื่อป้องกันการสะสมของสารเคมีที่มากเกินควรจนอาจทำให้เกิดอันตรายแก่ชีวิตได้ ดังนั้นกระบวนการเมแทบอลิซึมยาและสารเคมีจึงเป็นกลไกป้องกันตนเองที่สำคัญอย่างหนึ่งของมนุษย์
สำหรับยาซึ่งเป็นสารเคมีที่ได้รับจากภายนอกเพื่อใช้ในการวินิจฉัย ป้องกัน หรือรักษาโรคนั้น เมื่อได้รับเข้าสู่ร่างกายโดยทั่วไปจำเป็นต้องผ่านกระบวนการเมแทบอลิซึมเช่นเดียวกับสารเคมีอื่น ๆ ที่ได้รับจากภายนอกร่างกาย ทั้งนี้การเมแทบอลิซึมยา (drug metabolism) เป็นปฏิกิริยาเคมีที่ใช้เปลี่ยนรูปยาซึ่งส่วนใหญ่มักอยู่ในรูปที่ละลายในไขมันได้ดี ให้กลายเป็นเมแทบอไลต์ (metabolite) ที่มีคุณสมบัติละลายน้ำได้มากขึ้น ทั้งนี้เพื่อที่จะได้ถูกขับออกจากร่างกายทางปัสสาวะหรือน้ำดีได้ง่ายขึ้น และมีฤทธิ์ทางเภสัชวิทยา หรือมีพิษลดน้อยลงกว่าสารเดิม (parent compound) อย่างไรก็ตาม การเมแทบอลิซึมยาบางชนิดอาจทำให้ได้เมแทบอไลต์ที่มีคุณสมบัติละลายน้ำได้น้อยลง หรือมีฤทธิ์ทางเภสัชวิทยาหรือพิษเพิ่มมากขึ้นก็ได้ สำหรับยาหรือสารเคมีที่ได้รับจากภายนอกร่างกายที่ละลายน้ำได้ดีอยู่แล้ว ร่างกายสามารถขับออกไปได้โดยตรงโดยไม่จำเป็นต้องผ่านกระบวนการเมแทบอลิซึม
กระบวนการเมแทบอลิซึมยาสามารถแบ่งออกเป็นกลุ่มตามชนิดของปฏิกิริยาเคมีที่เกี่ยวข้อง ได้แก่ ปฏิกิริยา oxidation, reduction, hydrolysis, hydration และ conjugation โดยปฏิกิริยา oxidation, reduction, hydrolysis และ hydration เป็นการทำให้โมเลกุลของยามีหมู่เคมีต่าง ๆ ที่มีคุณสมบัติชอบน้ำ (hydrophilic group) ทั้งนี้เพื่อให้ได้เมแทบอไลต์ที่มีคุณสมบัติละลายน้ำได้ดีขึ้น ส่วนปฏิกิริยา conjugation เป็นการนำโมเลกุลของยา หรือเมแทบอไลต์ที่เป็นผลผลิตจากปฏิกิริยาต่าง ๆ ข้างต้นมาควบคู่ (conjugate) กับสารเคมีในร่างกายที่มีคุณสมบัติละลายน้ำได้ดี (เช่น กรด glucuronic, glutathione หรือ sulfate) กลายเป็นเมแทบอไลต์ที่อยู่ในรูป conjugated ที่โดยทั่วไปมีคุณสมบัติละลายน้ำได้ดี ปฏิกิริยาเคมีที่เกี่ยวข้องกับการเมแทบอลิซึมยาส่วนใหญ่ต้องอาศัยเอนไซม์เป็นตัวเร่งปฏิกิริยา ซึ่งเอนไซม์เหล่านี้มักพบในส่วนต่าง ๆ ของเซลล์ ตัวอย่างเช่น cytochromes P450 (CYP), flavin-containing monooxygenases (FMOs) ซึ่งทำหน้าที่เร่งปฏิกิริยา oxidation และ UDP-glucuronosyltransferases (UGTs) ที่ทำหน้าที่เร่งปฏิกิริยา glucuronidation มักพบในร่างแหเอนโดพลาสซึมแบบเรียบ (smooth endoplasmic reticulum) ส่วนเอนไซม์ที่เกี่ยวข้องกับปฏิกิริยา conjugation อื่น ๆ เช่น glutathione S-transferases (GSTs), sulfotransferases (SULTs) และ N-acetyltransferases (NATs) พบเฉพาะในไซโทซอล นอกจากนี้เอนไซม์ของจุลชีพประจำถิ่นที่อาศัยในทางเดินอาหาร (gut microflora) หรือเอนไซม์ที่เกี่ยวข้องกับกระบวนการสร้างและสลายสารพลังงานต่าง ๆ ภายในร่างกาย (intermediary metabolism) อาจมีบทบาทสำคัญในการเมแทบอลิซึมยาหรือสารเคมีบางชนิดด้วย ตัวอย่างเช่น sulfasalazine จะถูกเมแทบอลิซึมโดยแบคทีเรียในทางเดินอาหารให้เป็น sulfapyridine และกรด 5-aminosalicylic โดยอาศัยเอนไซม์ azoreductase ส่วนกรด cinnamic อาจถูกเมแทบอลิซึมให้กลายเป็นกรด benzoic โดยเอนไซม์ในไมโทคอนเดรียที่ทำหน้าที่ในการเร่งปฏิกิริยา beta-oxidation ของกรดไขมัน
สำหรับเอนไซม์ที่ทำหน้าที่เมแทบอลิซึมยา ถึงแม้จะต่างชนิดกันก็อาจทำหน้าที่เร่งปฏิกิริยาของหมู่เคมี (functional group) ชนิดเดียวกันได้ โดยทั่วไป ยารวมทั้งสารเคมีที่ได้รับจากภายนอกร่างกาย หรือสารเคมีที่มีอยู่ภายในร่างกายล้วนมีโครงสร้างทางเคมีที่ค่อนข้างซับซ้อน  ประกอบด้วยหมู่เคมีหลายชนิด  ดังนั้นเมื่อผ่านกระบวนการเมแทบอลิซึมจึงมักเป็นผลให้ได้เมแทบอไลต์หลายชนิด
เกาะทับ
เกาะทับ เป็นเกาะในจังหวัดกระบี่ ประเทศไทย โดยเป็นส่วนหนึ่งของหมู่เกาะปอดะซึ่งประกอบด้วยเกาะปอดะ เกาะทับ เกาะหม้อ และเกาะไก่
ทะเลแหวก
ในช่วงน้ำลง เกาะทั้งสามจะเชื่อมด้วยกัน ก่อให้เกิด "ทะเลแหวก" ซึ่งนักท่องเที่ยวสามารถเดินข้ามไปยังเกาะอื่น ๆ ได้
หน่วยบริการกระจายเสียงแพร่ภาพโอลิมปิก
หน่วยบริการกระจายเสียงแพร่ภาพโอลิมปิก (Olympic Broadcasting Services; อักษรย่อ: OBS) เป็นหน่วยงานผู้แทนของคณะกรรมการโอลิมปิกสากล ในการเป็นแม่ข่ายจัดเตรียมการกระจายเสียงและแพร่ภาพไปทั่วโลก เพื่อป้อนแก่ผู้รับสิทธิถ่ายทอดกีฬาโอลิมปิกทางวิทยุและโทรทัศน์จากนานาชาติ ก่อตั้งขึ้นเมื่อ พ.ศ. 2544 (ค.ศ. 2001) โดยเริ่มที่การแข่งขันในกรุงปักกิ่ง เมื่อ พ.ศ. 2551 (ค.ศ. 2008) พร้อมทั้งเตรียมการถ่ายทอดวิทยุโทรทัศน์ สำหรับโอลิมปิกครั้งถัดไปอย่างต่อเนื่อง ซึ่งก่อนหน้านั้นไอโอซีจะมอบหมายให้คณะกรรมการจัดการแข่งขันของเมืองเจ้าภาพ หรือบุคคลที่สามผู้รับสิทธิกระจายเสียงแพร่ภาพ ทำหน้าที่เป็นแม่ข่ายการถ่ายทอด
การปฏิบัติงานของโอบีเอสเริ่มต้นโดยร่วมมือกับ คณะกรรมการจัดการแข่งขันของปักกิ่ง ตั้งเป็นหน่วยกระจายเสียงแพร่ภาพโอลิมปิกที่ปักกิ่ง (Beijing Olympic Broadcasting) จากนั้นเมื่อ พ.ศ. 2553 (ค.ศ. 2010) จึงมีการจัดตั้ง หน่วยบริการกระจายเสียงแพร่ภาพโอลิมปิกที่แวนคูเวอร์ (Olympic Broadcasting Services Vancouver; OBSV) สำหรับการแข่งขันฤดูหนาวครั้งที่ 21 ขึ้นเป็นแผนกของตนเองเต็มตัว โดยมี แนนซี ลี อดีตโปรดิวเซอร์และผู้บริหารของซีบีซีสปอร์ตส เป็นผู้บัญชาการบริหารของโอบีเอสวี ซึ่งเป็นโอลิมปิกครั้งแรกเช่นกันที่โอบีเอสเป็นผู้เดียว ซึ่งมีหน้าที่จัดหาเครื่องมือกระจายเสียงและแพร่ภาพ เพื่อเป็นแม่ข่ายการถ่ายทอดนี้ สำหรับโอลิมปิกและพาราลิมปิกใน พ.ศ. 2555 (ค.ศ. 2012) ก็ดำเนินการกระจายเสียงแพร่ภาพโดยโอบีเอสเช่นเดียวกัน ในนามของหน่วยบริการกระจายเสียงแพร่ภาพโอลิมปิกที่ลอนดอน (Olympic Broadcasting Services London; OBSL)
ดีปบลู
ดีปบลู (Deep Blue) เป็นคอมพิวเตอร์เล่นหมากรุกพัฒนาโดยไอบีเอ็ม เมื่อ 11 พฤษภาคม พ.ศ. 2540 ดีปบลูเอาชนะแชมป์โลก แกรี คาสปารอฟ ในการแข่งกันหกเกม โดยชนะ 2 แพ้ 1 และเสมอ 3 เกม คาสปารอฟกล่าวหาว่าไอบีเอ็มโกง และต้องการให้แข่งขันอีกรอบ แต่ไอบีเอ็มปฏิเสธและปลดระวางดีปบลู
ประวัติ
ดีปบลูเป็นคอมพิวเตอร์เครื่องแรกที่สามารถเอาชนะแชมป์หมากรุกของโลก (แกรี คาสปารอฟ) ได้ภายในเวลาตามกติกา ในการแข่งขันระหว่างดีปบลูกับคาสปารอฟเมื่อวันที่ 10 กุมภาพันธ์ ค.ศ. 1996 ดีปบลูเอาชนะคาฟปารอฟในเกม 1 อย่างไรก็ตาม คาสปารอฟเอาชนะดีปบลูอีกสามเกม และเสมออีกสองเกมถัดมา ทำให้เขาชนะดีปบลูด้วยคะแนน 4–2 การแข่งขันสิ้นสุดลงเมื่อวันที่ 17 กุมภาพันธ์ ค.ศ. 1996
หลังจากนั้น ดีปบลูได้รับการปรับปรุงอย่างมาก (มีชื่อเล่นอย่างไม่เป็นทางการว่า "ดีปเปอร์บลู") และแข่งกับคาสปารอฟอีกครั้งในเดือนพฤษภาคม 1997 ดีปบลูชนะด้วยคะแนน 3½–2½ การแข่งขันสิ้นสุดวันที่ 11 พฤษภาคม ดีปบลูกลายเป็นเครื่องคอมพิวเตอร์เครื่องแรกที่ชนะแชมป์หมากรุกของโลกภายใต้กติกาเวลามาตรฐานสากล
โครงการดีปบลูเริ่มต้นที่มหาวิทยาลัยคาร์เนกีเมลลอน โดย Feng-hsiung Hsu ภายใต้ชื่อ "ชิปเท็สต์" Hsu ได้เข้าร่วมวิจัยกับไอบีเอ็มใน ค.ศ. 1989 และทำงานเกี่ยวกับการคำนวณแบบขนานร่วมกับ Murray Campbell และพัฒนาจนเป็นดีปบลู
ดีปบลูที่เอาชนะคาสปารอฟในปี 1997 สามารถคำนวณแต่ละตาได้ลึกตั้งแต่ 6 ถึง 12 ชั้น และอาจมากถึง 40 ชั้นในบางสถานการณ์ การคำนวณได้ลึกขึ้นชั้นหนึ่งจะเพิ่มคะแนน Elo ได้โดยเฉลี่ย 80 คะแนน
ในตอนเริ่มต้น ดีปบลูถูกเขียนอยู่ในรูปทั่วไป กล่าวคือ ผู้ใช้จะต้องกำหนดค่าต่างๆให้มัน (เช่น คิงปลอดภัยแค่ไหนเมื่อเทียบกับพื้นที่ได้เปรียบที่อยู่ตรงกลาง) ค่าเหล่านี้ถูกกำหนดโดยระบบเองโดยการวิเคราะห์เกมหมากรุกของเซียนหมากรุกจำนวนหลายพันเกม ระบบประเมินค่าถูกแบ่งออกเป็น 8,000 ส่วน หลายส่วนถูกออกแบบมาโดยเฉพาะกับตำแหน่ง มันมีรูปแบบเปิดเกมกว่า 4,000 ตำแหน่ง และ 700,000 เกม ฐานข้อมูลปิดเกมประกอบด้วยเกมที่มีหกหมาก ก่อนที่จะแข่งขันในรอบสอง โปรแกรมจะถูกปรับแก้โดยแกรนด์มาสเตอร์ชื่อ Joel Benjamin ฐานข้อมูลเปิดเกมถูกนำมาจากเกมของแกรนด์มาสเตอร์ชื่อ Miguel Illescas John Fedorowicz และ Nick de Firmian คาสปารอฟขอดูเกมที่ดีปบลูเคยเล่นมาก่อนแต่ทางไอบีเอ็มปฏิเสธ อย่างไรก็ตาม คาสปารอฟได้ศึกษาเกมคอมพิวเตอร์ชื่อดังต่างๆเป็นจำนวนมากเพื่อสร้างความคุ้นเคยกับเกมคอมพิวเตอร์ทั่วไป